AVTOMOTOTRANSPORT VOSITALARINI XARID QILISh-SOTISh, ALMAShTIRISh VA HADYa ETISh BITIMLARINIRASMIYLAShTIRISh TARTIBI TO‘G‘RISIDA

Avtomototransport vositalarini xarid qilish-sotish, almashtirish va hadya etish bitimlarini rasmiylashtirishni tartibga solish maqsadida Vazirlar Mahkamasi qaror qiladi:
 3. Belgilab qo‘yilsinki:
 avtotransport vositalarini xarid qilish-sotish, almashtirish va hadya etish bitimlarini tasdiqlaganlik uchun notarial idoralar tomonidan undiriladigan davlat boji summasi quyidagi tartibda taqsimlanadi: 
 82 foizi — tumanlar va shaharlar budjetlariga, 8 foizi — budjetdan tashqari Adliya organlari va muassasalarini rivojlantirish jamg‘armasini shakllantirishga, 10 foizi — mablag‘larni adliya organlarining shaxsiy g‘azna hisobvaraqlarida jamlash yo‘li bilan davlat notarial idoralarini va notarial arxivlarni mablag‘ bilan ta’minlashga yo‘naltiriladi.
 O‘zbekiston Respublikasi Ichki ishlar vazirligining Davlat yo‘l harakati xavfsizligi xizmati organlari tomonidan avtomototransport vositalarini qayta ro‘yxatdan o‘tkazganlik uchun undiriladigan summaning 92 foizi tumanlar va shaharlar budjetlariga, qolgan 8 foizi — O‘zbekiston Respublikasi Ichki ishlar vazirligining Davlat yo‘l harakati xavfsizligi xizmatining shaxsiy g‘azna hisobvaraqlariga o‘tkaziladi.
 5. O‘zbekiston Respublikasi Moliya vazirligi Adliya vazirligiga 62 tadan iborat qo‘shimcha davlat notariuslari va ularni saqlash uchun tegishli budjet mablag‘lari ajratsin.
 6. Avtomototransport vositalarining qayta ro‘yxatdan o‘tkazilganligi uchun poshlina summasining va to‘lovlarning to‘liq kelib tushishini nazorat qilish respublika soliq organlari tomonidan amalga oshiriladi.